《次韵陈倅二首 其一》
宋代·释德洪

梦幻有贵贱，譬如绵与芦。美恶俱一暖，未易相贤愚。

我少怀毛发，倦禅辄逃儒。投老加冠巾，舞笏师道吾。

世事几时毕，云山何处无。何为聚落中，滞留如贾胡。

溪声替说法，聚石为讲徒。拊手笑远志，甘为小草乎。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。